Sabarudin Tukang Kasut

Sabarudin Tukang Kasut merupakan sebuah filem Melayu yang diterbitkan di Malaysia pada tahun 1966. Filem Sabarudin Tukang Kasut diterbitkan dalam bentuk filem hitam putih tanpa warna.

Filem Sabarudin Tukang Kasut diarah oleh pengarah P. Ramlee pada 1966.

Ringkasan
 Kisah mengenai Sabarudin yang bekerja sebagai Tukang Kasut dan mempunyai isteri yang bermain kayu tiga. Sabarudin seorang yang miskin tapi mempunyai hati yang mulia. Pelbagai liku hidup terpaksa ditempuhi antaranya difitnah oleh Halobayah sehingga dia dihalau dari kampung halaman dan bertemu dengan seorang rakan lama iaitu Putar Alam Syah. Di sinilah Sabarudin bertemu dengan Tuan Puteri dan atas nasihat rakannya itu dia telah menggunakan helahnya dengan mengatakan dia adalah seorang putera raja dan berjaya  mengahwini Tuan Puteri. Setelah Sabaruddin menjadi menantu raja, dia selalu memberi sedekah kepada fakir miskin seluruh kota dengan menggunakan harta kerajaan. Kejayaan Sabaruddin itu telah mendatangkan rasa iri hati kepada Memanda Menteri sehingga timbul konflik antara dia dan Sabarudin menyebabkan Sabarudin terdampar jauh di padang pasir. Di sini Sabarudin telah bertemu dengan seorang wali dan diberikan hadiah berupa cincin diatas ketulusan hatinya bersedekah menggunakan harta kerajaan. Setelah pulang ke kota, Sabarudin bertemu dengan Menteri dan berjaya mengalahkannya dan seterusnya mendapatkan kembali Tuan Puteri.

Pelakon

Pelakon utama
 P. Ramlee sebagai Sabarudin
 Saloma sebagai Tuan Puteri Sabarina

Pelakon pembantu
 Idris Hashim sebagai Putar Alam Syah
 Raden Sudiro sebagai Sultan
 Mahmud Jun sebagai Memanda Wazir, Menteri
 Jamal Kerdil sebagai Jin Afrit
 Ibrahim Din sebagai Ahmad Tipulizam
 Jah Ismail sebagai Halobayah, isteri Sabarudin
 Osman Ismail sebagai Malaon
 Ahmad Dadida sebagai Tok Kadi
 Sharif Babu sebagai Tuan Kedai

Lagu

 Sabar
 Gelang Suasa
 Bahagia
 Awan Mendong Telah Tiba
 Sri Bulan

Rujukan

Pautan luar
 

Sabarudin Tukang Kasut
Sabarudin Tukang Kasut